Ш Е Ш І М

**Қ А З А Қ С Т А Н Р Е С П У Б Л И К А С Ы А Т Ы Н А Н**

« » наурыз 2015 жыл Қызылорда қаласы

 Қызылорда облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья А., хатшылықта Е., қала прокурорының көмекшісі А., Қызылорда қалалық білім беру бөлімінің қамқоршы және қорғаншы органның өкілі Ж. арыз беруші .....аудандық ішкі істер бөлімінің сенім хат бойынша өкілі Е. мүдделі жақ Г.-ның қатысулырымен жасы кәмелетке толмаған ... қаңтар 2004 жылы туылған Н. Қызылорда облыстық девиантты мінез-құлықты балаларға арналған мектеп интернатына бір жыл мерзімге жолдау туралы арызы бойынша ерекше тәртібімен азаматтық ісін қарап

 **А Н Ы Қ Т А Ғ А Н Ы :**

..... аудандық Ішкі Істер бөлімі сотқа берген арызында 2004 жылы туылған Н. облыстық девиантты мінез-құлықты балаларға арналған мектеп-интернатына жолдауды сұраған, себебі 2004 жылы туылған Н. №...... орта мектептің .... сынып оқушысы, қылмыстық жауаптылық басталатын жасқа жетпеуіне байланысты қылмыстық жаауптылыққа жатпайтын қылмыс белгілері бар әрекеттер жасаған кәмелетке толмағаны үшін, ..... АІІБ-нің кәмелетке толмағандардың істері жөніндегі бөлімшесіне есепке алынған. Анасы Л. ата-аналық міндеттерін дұрыс дәрежеде орындамай, соның салдарынан қамқорлығындағы баласының қылмыс жасауына жол берілгені анықталып, Г. қатысты ҚР ӘҚБтК-нің 111 бабы 2 бөлігімен әкімшілік шара көрілген, алайда ол жүргізілген тәрбиелік шаралардан еш нәтиже шығармағанын, әкесі заңды некеден сот арқылы ажырасып кеткен. 2014 жылдың 19-ы ақпан күні сағат 13:00-дер шамасында Н. ...... қаласы, ....... көшесі 2 үйдің ауласында жасырын түрде секіріп түсіп, сарай ішінде тұраған жалпы құны 18 000 (он сегіз мың) теңге тұратын велосипед ұрлаған, 2014 жылдың шілде айының 10-ы күні ... қаласы, ...... көшесі бойында орналасақан «........» сауда үйінен «Нокиа 225 DUAL SIM» маркалы ұялы телефонын жасырын түрде ұрлаған.

Сот отырысында ...... аудандық Ішкі Істер бөлімінің өкілі Е. арызды қуаттап, 01 қаңтар 2004 жылы туылған Н. облыстық девиантты мінез – құлықты балаларға арналған мектеп-интернатына 1 жыл мерзімге жолдауды сұрап, арызды қанағаттандыруды сұрады.

 Мүдделі жақ кәмелетке толмағанның анасы Г. сотта берген жауабында баласының мінезінің жұмсақ, өте ерке өскенін, өзінің жұмыс бабымен баласына көп уақыт бөле алмайтындығын, баласының тәрбиесімен анасының айналысатынын, 5 сынып бітіргеннен кейін медрессеге ауыстыратынын, баласын Қызылорда облысының девиантты мінез-құлықты балаларға араналған мектеп интернатына жолдауға қарсы екенін білдірді.

 Куә ретінде жауап берген Г. анасы Н.-ның өз жауабында, немересінің тәрбиесімен өзі айналысатынын, қызы Г. үнемі сырт жақта жұмыс жасайтынын, өзі көп балалы ана екенін, немересін Қызылорда облысының девиантты мінез-құлықты балаларға араналған мектеп интернатына жолдауға қарсы екенін білдірді.

Куә ретінде жауап берген сынып жетекшісі А. өз жауабында, 5-в сынып оқушысы С сабаққа үнемі қатыспайтынын, оқушылармен қарым қатынасы нашар екенін, анасы үнемі үйінде болмайтынын, әжесі балаға қарап уақытылы сабаққа жібере алмайтынын. Тәрбиелік шаралар жүргізгенмен еш нәтиже болмағанын. Бұрын екі үрығына, 2015 жылдың наурыз айында сыныптастарынан 200 теңге тағы үрлағанын, оны облыстық девиантты мінез-құлықты балаларға арналған мектеп-интернатқа жолдауды дұрыс деп санайтынын көрсетті.

Куә ретінде жауап берген №.......орта мектептің әлеуметтік педагогы А. өз жауабында, ...... сынып оқушысы С. сабақтан себепсізден-себепсіз көп қалатынын, мектеп инспекторымен бірге үйіне бірнеше рет барғанда ешқандай қортынды шықпағанын, Қазіргі уақытта әжесінің тәрбиесінде екендігін, ал анасының Қызылорда қаласында жұмыс істейтінін, анасының баласының тәрбиесімен айналыспайтынын, әжесі балаға қарап уақытылы сабаққа жібере алмайтынын. Тәрбиелік шаралар жүргізгенмен еш нәтиже болмағанын. Сондықтан, оны облыстық девиантты мінез-құлықты балаларға арналған мектеп-интернатқа жолдауды дұрыс деп санайтынын айтты.

Куә ретінде жауап берген №....... орта мектептің психологы А. өз жауабында, ...сынып оқушысы С. сабаққа үнемі қатыспайтынын, оқушылармен қарым қатынасы нашар екенін, анасы үнемі үйінде болмайтынын, әжесі балаға қарап уақытылы сабаққа жібере алмайтынын. Тәрбиелік шаралар жүргізгенмен еш нәтиже болмағанын. Сондықтан, оны облыстық девиантты мінез-құлықты балаларға арналған мектеп-интернатқа жолдауды дұрыс деп санайтынын айтты.

 Сот іс құжаттарын зерттеп, іске қатысушылардың түсініктерін, прокурордың қортынды сөзін тыңдап арызды қанағаттандыруға негіз бар деп тапты.

 08.08.2002 жылғы «Қазақстан Республикасындағы баланың құқықтары туралы» №345 санды ҚР Заңының 18 бабының 1 бөлігі мен 2 бөлігінің 4 тармағына сай балалардың мүддесін көздейтін мемлекеттік саясат мемлекеттік ең төменгі әлеуметтік стандарттар негізінде жүзеге асырылады. Мемлекеттік ең төменгі әлеуметтік стандарттар әлеуметтік қызмет көрсетулер бойынша белгіленген ең төменгі көлемде өмірлік қиын ахуалға тап болған балаларды әлеуметтік бейімдеу және әлеуметтік оңалту жөніндегі шаралар болып табылады.

 09.07.2004 жылғы «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» №591 санды ҚР Заңының 1 бабының 10 тармағына сай әлеуметтік оңалту-кәмелетке толмағандар арасындағы құқық бұзушылықтар, қадағалаусыз және панасыз қалудың профилактикасы жүйесінің органдары мен мекемелері жүзеге асыратын өмірде қиын жағдайға душар болған кәмелетке толмағандарды құқықтық, әлеуметтік, дене бітімі, психикалық, педагогикалық, моральдық және (немесе) материалдық қалпына келтіруге бағытталған шаралар кешені пайдаланылады.

«Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңының 13 бабының 2 тармағына сай кәмелетке толмағандардың ісі және олардың құқықтарын қорғау жөніндегі комиссияның ұсынысы бойынша кәмелетке толмағандардың арнаулы білім беру ұйымдарына жіберудің орындылығы туралы шешімді сот қабылдайды.

Осы баптың 3 тармағына сай кәмелетке толмаған бала арнаулы білім беру ұйымына бір айдан бір жылға дейінгі мерзімге жіберілуі мүмкін.

 Сондықтан, сот жоғарыда аталған заңдарды басшылыққа алып арызды ішінара қанағаттандырып, 2004 жылы туылған Н. облыстық девиантты мінез-құлықты балаларға арналған мектеп-интернатына оқу жылдың соңғы тоқсанына дейін, яғни 25 мамыр 2015 жылға дейін жолдауға жатады деп тапты.

Жоғарыда көрсетілгендердің негізінде және ҚР АІЖК-нің 217-221, 308-3 баптарын басшылыққа алып, сот

 **Ш Е Ш І М Е Т Т І :**

 Қызылорда облысының ........ аудандық Ішкі Істер бөлімінің ..... 2004 жылы туылған Н. облыстық девиантты мінез-құлықты балаларға арналған мектеп интернатына бір жылға жолдау туралы өтінші – ішінара қанағаттандырылсын.

 Жасы кәмелетке толмаған ..... қаңтар 2004 жылы туылған Н. Қызылорда облыстық девиантты мінез-құлықты балаларға арналған мектеп интернатына шешім заңды күішен енген соң, 2015 жылдың 25 мамырға дейін жолдансын.

 Шешімге наразы жағы осы сот арқылы Қызылорда облыстық сотына шешім көшірмесін алған күннен бастап 15 күн ішінде апелляциялық шағым немесе апелляциялық наразылық келтіруіне ерікті.

 **Төрағалық етуші судья: А.**